שיר הנוצות
אני רוצה להיות כרית נוצות; שתספוג ת'כדור במקומך; קוביה של קרח בכוס שלך; בחמסין הנוראי; החוט שיתפור את הסנטר שלך ; אם חס וחלילה תיפול; מגבים זקופים לעיניים שלך; אם פתאום תרצה לבכות; גוף חימום גוף חם חום גוף תום לב; סדינים נקיים וילונות לבנים; אור עששית תחתית של כוס תה; קלידי פסנתר שתמיד מתמסרים; קורות העץ שמחזיקות את הבית שלך; מפרקים בריאים לברכיים שלך; מענה אנושי לבעיות שלך; דפים חלקים לנסיונות שלך; אדנית רחבה לפטוניות שלך; קליפות תפוזים לשבילים שלך; קרש קפיצה החוצה מכאן; קפאין וסיגריות בלילה לבן; אמצעי התחבורה של הנפש שלך; מחוץ לעצמה ובחזרה; הליצן ביום ההולדת שלך; הקברן שיקבור את הסוד שלך; הקול בצד השני של הקו; שתמיד יגיד לך כן; אורות ערפל בלילה ארוך ; שכמעט ונגמר באסון; משהו מתוק צלול ועמוק; משהו נעים כמו לישון; אני רוצה להיות כרית נוצות...; 